ΓΡΑΠΤΗ ΕΡΩΤΗΣΗ E-2291/99

υποβολή: Carlos Carnero Gonzlez (PSE) προς την Επιτροπή

(13 Δεκεμβρίου 1999)

Θέμα: Το μέλλον της ναυπηγικής βιομηχανίας στην Ευρώπη

Στις 5 Νοεμβρίου πραγματοποιήθηκε στη ναυπηγική βιομηχανία μια τετράωρη στάση εργασίας, με πρωτοβουλία της Ευρωπαϊκής Ομοσπονδίας Συνδικάτων, για την προάσπιση της βιωσιμότητας του εν λόγω κλάδου, με σύνθημα «ΔΟΥΛΕΙΑ ΓΙΑ ΤΑ ΝΑΥΠΗΓΕΙΑ: ΕΝΑ ΜΕΛΛΟΝ ΓΙΑ ΤΗΝ ΕΥΡΩΠΗ». Στις 9 Νοεμβρίου, το Συμβούλιο Υπουργών Βιομηχανίας ανέλυσε λεπτομερώς την κατάσταση στον τομέα αυτό. Στην Ισπανία, χώρα που από παράδοση έχει μεγάλες ναυπηγικές βιομηχανίες, πραγματοποιήθηκε στις 27 παρελθόντος Οκτωβρίου μια δίωρη στάση εργασίας σε όλες τις εγκαταστάσεις του Ομίλου ASTILLEROS ESPAΡOLES, με σκοπό την προάσπιση της βιωσιμότητας του εν λόγω ομίλου και εναντίον της επιχειρούμενης από την Sociedad Espaροla de Participaciones Industriales ιδιωτικοποίησης της ASTANDER. Ταυτόχρονα, έγινε γνωστό ότι η Ευρωπαϊκή Επιτροπή απαιτεί από την Ισπανική Κυβέρνηση την επιστροφή ποσού άνω των 18 δις πεσετών που είχαν χορηγηθεί στη ναυπηγική βιομηχανία με τη μορφή φορολογικών πιστώσεων, επειδή θεωρήθηκαν ότι συνιστούν κρατική ενίσχυση.

Η ανάγκη διασφάλισης του μέλλοντος της ναυπηγικής βιομηχανίας θα έπρεπε να αποτελεί απόλυτη προτεραιότητα για την Ευρωπαϊκή Ένωση, για λόγους οικονομικούς, κοινωνικούς και απασχόλησης. Κάτι που πρέπει να γίνει με τη συναίνεση των συνδικαλιστικών φορέων και να διασφαλίζει πρώτα σπ&pos; όλα την απασχόληση σε ένα ανταγωνιστικό δημόσιο τομέα.

Σε αυτό το πλαίσιο:

1. Τι μέτρα μπορεί να προτείνει η Επιτροπή εν όψει της συνεδρίασης του Νοεμβρίου, για τη διασφάλιση της βιωσιμότητας της ναυπηγικής βιομηχανίας;

2. Ποιες θα είναι οι πρωτοβουλίες της στη συνεδρίαση του Συμβουλίου στις 9 Νοεμβρίου;

3. Διατηρεί σε ισχύ το κριτήριό της σε σχέση με την επιστροφή των φορολογικών πιστώσεων που αναφέρεται ανωτέρω και ποιες σχετικές συζητήσεις έγιναν με την Ισπανική Κυβέρνηση;

4. Γνωρίζει για την ιδιωτικοποίηση της ASTANDER και πιστεύει σοβαρά ότι η λύση της διάλυσης του δημόσιου τομέα είναι εκείνη που θα διασφαλίσει την παραγωγή και την απασχόληση;

5. Τι πιστεύει για το ντάμπιγκ που εφαρμόζουν χώρες όπως η Κορέα και η Ιαπωνία σ&pos; αυτό τον τομέα;

Απάντηση του κ. Monti εξ ονόματος της Επιτροπής

(10 Ιανουαρίου 2000)

Οι προτάσεις της Επιτροπής για τη βελτίωση της ανταγωνιστικότητας της κοινοτικής ναυπηγικής βιομηχανίας περιλαμβάνονται στην ανακοίνωσή της «Προς μια νέα ναυπηγική βιομηχανική πολιτική»(1) καθώς και στο έγγραφο που απετέλεσε τη βάση για τον κανονισμό του Συμβουλίου (ΕΚ) αριθ. 1540/98 της 29ης Ιουνίου 1998 ο οποίος θεσπίζει νέους κανόνες σχετικά με τις ενισχύσεις προς την ναυπηγική βιομηχανία(2). H Eπιτροπή πιστεύει ότι η στάση αυτή παραμένει αμετάβλητη.

Εντούτοις, την Επιτροπή την απασχολεί πολύ η τωρινή δύσκολη κατάσταση στην παγκόσμια αγορά η οποία προκαλείται από τηνπερπροσφορά και τις χαμηλές τιμές καθώς και από τον καταγγελόμενο αθέμιτο ανταγωνισμό με τη μέθοδο των τιμών πώλησης κάτω του κόστους. Η Επιτροπήπέβαλε στο Συμβούλιο Βιομηχανίας μια πρώτη έκθεση σχετικά με την κατάσταση μαζί με μια σειρά προτεινόμενων μέτρων για την αντιμετώπιση των προβλημάτων.

Το Συμβούλιο συμμερίστηκε τις ανησυχίες της Επιτροπής και ζήτησε να γίνουν οι ακόλουθες ενέργειες: να συνεχίσει η Επιτροπή τις προσπάθειές της προκειμένου να θεσπισθούν ισότιμοι όροι ανταγωνισμού για τον τομέα αρχίζοντας αμέσως εποικοδομητικές συνομιλίες με την Κορέα με στόχο το σταμάτημα του αθέμιτου ανταγωνισμού" η βιομηχανία, τα κράτη μέλη και η Επιτροπή να προσπαθήσουν να βρουν όσο το δυνατόν πιο λεπτομερείς αποδείξεις σχετικά με τον αθέμιτο ανταγωνισμό προκειμένου να γίνουν οι κατάλληλες ενέργειες στο πλαίσιο του Διεθνούς Οργανισμού Εμπορίου (ΔΟΕ)" τα κράτη μέλη να παροτρύνουν το Διεθνές Νομισματικό Ταμείο (ΔΝΤ) και την Διεθνή Τράπεζα να συνεχίσουν να ερευνούν κατά πόσο τηρούνται απόλυτα οι όροι και οι προϋποθέσεις για την χορήγηση ενισχύσεων διάσωσης εκ μέρους του ΔΝΤ" τα κράτη μέλη και η Επιτροπή να συνεχίσουν τις προσπάθειές τους για την καθιέρωση ισότιμων όρων ανταγωνισμού όσον αφορά τον τομέα στα πλαίσια των αρμόδιων διεθνών οργανισμών, όπως είναι ο Οργανισμός Οικονομικής Συνεργασίας και Ανάπτυξης (ΟΟΣΑ) προκειμένου να ενισχυθούν αμέσως οι κανόνες του θεμιτού ανταγωνισμού. Το Συμβούλιο επικρότησε επίσης και την απόφαση της Επιτροπής να συνεχίσει να εκπληρώνει τιςποχρεώσεις της που προβλέπονται από το άρθρο 12 του κανονισμού του Συμβουλίου ΕΚ (αριθ. 1540/98 και ναποβάλει τακτικά εκθέσεις στο Συμβούλιο σχετικά με τις εξελίξεις.

Όσον αφορά τις ειδικές ερωτήσεις του αξιότιμου μέλους του Κοινοβουλίου σχετικά με τα ισπανικά ναυπηγεία, η Επιτροπή είναι ενημερωμένη σχετικά με την πώληση του ναυπηγείου της Astander. Η ιδιωτικοποίηση αυτή αποτελεί θέμα της Ισπανικής Κυβέρνησης. Όσον αφορά την πρόσφατη απόφαση της Επιτροπής σχετικά με τις φορολογικές πιστώσεις(3), η Επιτροπή ενήργησε αφού πρώτα εξέτασε προσεκτικά το θέμα και είχε εκτεταμένες διαβουλεύσεις με τις ισπανικές αρχές. Κατέληξε δε στο συμπέρασμα ότι η ενίσχυση χορηγήθηκε κατά παράβαση των όρων που είχαν τεθεί σχετικά με μια προηγούμενη απόφαση για την έγκριση της ενίσχυσης που είχε χορηγηθεί σε δημόσια ναυπηγεία στην Ισπανία. Ενόψει αυτής της κατάστασης η Επιτροπή ήτανποχρεωμένη να αντιδράσει.

(1) COM(97)470, τελικό.

(2) ΕΕ L 202 της 18.7.1998.

(3) C3(99) 145/98.